Shanks

Punatukka Shanks, joskus Shanks Punatukka, on yksi Neljästä Keisarista ja saanut nimensä punaisesta tukastaan. Hän on Luffyn idoli, vaikka hän on kaikkea muuta kuin ihanteellinen roolimalli.
== Nuoruus ==
Shanks oli nuoruudessaan Gold Rogerin laivalla pöntön puunaajana, ja sai nimensä ahkerasta puunaamisestaan, kun vessasta kuului aina harjan ääni *Shankshankshankshanks...*. Shanks tutustui laivalla ollessaan Buggyyn, jonka kanssa Shanksilla syttyi usein riita. Myöhemmin Shanks jätti Gold Rogerin laivan, koska huomasi muuttuvan Rogerin kaltaiseksi virnuilijaksi, joka saatettaisiin myöhemmin teloittaa.
Shanks kohtasi seikkaillessaan Mustaparran, ja heistä kahdesta tuli parhaat ystävät. Valitettavasti heidän hieroskellessaan kerran poskiaan yhteen, raapaisi Mustaparran kulmikkaat silmäripset Shanksia niin pahasti, että hänelle jäi kolme ikävää arpea vasempaan silmään. Shanks juoksi kyynelehtien ja parkuen paikalta, eikä hän sen jälkeen ole ollut Mustaparran kanssa missään tekemisissä. Tapahtuma johti myös ylenpalttiseen vaaleanpunaisten pillereiden nautiskeluun.
== Shanks ja Luffy ==
Shanks piti Luffyn kotisaarta piilopaikkanaan, kun Luffy oli vielä pieni. Luffy piti merirosvoja tosi viileinä ja tahtoi siksi päästä väkisin merelle Shanksin ja tämän miehistön kanssa. Kun alilevuiset vuoriryövärit kävivät Luffyn kimppuun ja lopulta kidnappasivat hänet, riensi Shanks auttamaan Luffy parkaa. Tuolla hetkellä Shanks oli pillereistä vielä sekaisin, ja onnistui menettämään vasemman kätensä merihirviölle. Oikeasti Shanksin kättä ei edes syöty, vaan hän lavasti koko kohtauksen saadakseen sen näyttämään dramaattiselta ja sankarilliselta. Häntä aina myös viehätti ajatus siitä, että hyväuskoinen kersa pitäisi häntä urotyönsä johdosta idolinaan.
== Vaaleanpunaiset pillerit ==
Vaikka ulkoisesti Shanks vaikuttaa tosi kovalta dudelta, on hänelläkin omat himonsa ja paheensa. Hän löysi Mustaparta-episodin jälkeen lohtua elämään vaaleanpunaisista pillereistä, jotka sattuivat leijumaan hänen tuoppiinsa eräänä talvisena päivänä. Aluksi hän luuli pilleriä lumihiutaleeksi, mutta sen todettiin myöhemmin olevan mieltä kohentavaa lääkettä. Silloin kun viimekertaisesta vaaleanpunaisesta pilleristä on kulunut liian kauan, joutuvat koko Shanksin miehistö pitämään häntä aloillaan, jotta Shanks ei sekoaisi.
== Piilosilla ==
Siihen nähden että Shanks on yksi Neljästä Keisarista, on hän miehistöineen lähes aina jossain luolassa tai hämärän viidakkosaaren varjoissa piilossa. Kun Mihawk tuli esittelemään Luffyn ensimmäisen bountyn Shanksille, lymysi Shanks tuolloin salamyhkäisesti trooppisen saaren varjoissa. Luonnollisesti palmupuiden varjot peittivät hänen silmänsä salaperäisesti, ja heti kun Shanks paljasti uhkailevan dialogin jälkeen haluavansakin vain juoda Mihawkin kanssa, tuli auringonvalo juuri sopivasti puiden takaa esiin, paljastaen Shanksin hymyilevät kasvot.Category:Piraatit
Category:Punatukkapiraatit
Category:Merirosvokeisarit